Source: http://www.justice.gov.sk/Stranky/Nase-sluzby/Medzinarodne-pravo/overovanie-listin%E2%80%93APOSTILY/Uvod.aspx
Timestamp: 2019-10-15 08:24:56+00:00
Document Index: 8638894

Matched Legal Cases: ['§ 56', 'súd ', 'súd ', '§ 62', '§ 42', '§ 57', '§ 58']

Overovanie listín - APOSTILY - Verification of documents - Apostille - Ministerstvo spravodlivostiSR
Overovanie ... Apostille
VYŠŠIE OVEROVANIE LISTÍN (tzv. superlegalizácia)
Informácia o apostile je prístupná aj v anglickom jazyku TU​
Od 16. 2. 2019 sú od všetkých foriem overovania (apostil, superlegalizácia) oslobodené určité druhy verejných listín vydaných alebo osvedčených v členských štátoch EÚ (Belgicko, Bulharsko, Chorvátsko, Cyprus, Česko, Dánsko, Estónsko, Fínsko, Francúzsko, Grécko, Holandsko, Írsko, Litva, Lotyšsko, Luxembursko, Maďarsko, Malta, Nemecko, Poľsko, Portugalsko, Rakúsko, Rumunsko, Slovensko, Slovinsko, Spojené kráľovstvo, Španielsko, Švédsko, Taliansko). Viac informácií môžete nájsť TU​.
​​vyžadujú na svoje použitie pred orgánmi cudzieho štátu alebo pred orgánmi v cudzine vyššie overenie (tzv. konzulárnu superlegalizáciu) alebo tzv. apostil (ďalej len „vyššie overenie“).
Vyššie overenie verejných listín vo vzťahu k Českej republike sa spravidla nevyžaduje. Vo vzťahu k niektorým ďalším štátom sa nevyžaduje vyššie overenie slovenských justičných verejných listín (bod II.), ak sa predkladajú súdom cudzieho štátu.(1) Prehľad dvojstranných zmlúv o právnej pomoci ktoré odstraňujú požiadavku vyššieho overenia justičných verejných ​
Orgány, ktoré vykonávajú vyššie overenie justičných verejných listín sú uvedené v bode II. a orgány, ktoré vykonávajú vyššie overenie verejných listín vydaných inými (nie justičnými) orgánmi sú uvedené v bode III.
Verejnou listinou je listina, na ktorej je odtlačok pečiatky slovenského orgánu/úradu alebo úradnej osoby a podpis úradnej osoby. Verejnou listinou sú aj osvedčovacie doložky vyhotovené v rámci notárskej činnosti podľa § 56 ods. 2 Notárskeho poriadku ( napr. vidimácia a legalizácia ).
Čo je predmetom vyššieho overenia?
Predmetom vyššieho overenia je hodnovernosť podpisu, funkcie osoby, ktorá listinu podpísala, a pravosť pečate alebo odtlačku pečiatky na listine. Vyššie overenie sa vykonáva aj na znalecké a prekladateľské doložky. Vyšším overením sa neoveruje obsah alebo pravdivosť obsahu verejnej listiny, znaleckého posudku či prekladu. Ak na písomnosti je odtlačok úradnej pečiatky a podpis úradnej osoby alebo ak listina obsahuje doložku s odtlačkom úradnej pečiatky a podpisom úradnej osoby, podlieha vyššiemu overeniu.
t.j. listiny vydané alebo osvedčené orgánmi alebo úradnými osobami v pôsobnosti rezortu ministerstva spravodlivosti, overujú orgány s takto rozdelenou pôsobnosťou (1a):
A. krajské súdy overujú tieto lis​tiny:
1. listiny vydané (alebo osvedčené) okresnými súdmi v územnom obvode týchto krajských súdov;
2. listiny vydané notármi alebo súdnymi exekútormi so sídlom v územnom obvode týchto krajských súdov;
3. listiny, ktorých správnosť osvedčili notári so sídlom v územnom obvode týchto krajských súdov (tzv. overené fotokópie listín- vidimácia);Pozor: správnosť odpisu listiny určenej do cudziny musí osvedčiť notár, nie ním poverený zamestnanec (2)
4. listiny, na ktorých notári so sídlom v územnom obvode týchto krajských súdov osvedčili pravosť podpisu (legalizácia); Pozor: pravosť podpisu na listine určenej do cudziny musí osvedčiť notár, nie ním poverený zamestnanec (3).
5. preklady do cudzieho jazyka vyhotovené súdnymi prekladateľmi zo zoznamu prekladateľov, ktorý vedie Ministerstvo spravodlivosti SR v elektronickej forme; Pozor: ak ide o preklad slovenskej verejnej listiny do iného jazyka, musí byť aj vlastná verejná listina opatrená vyšším overením príslušným orgánom (podľa bodu II alebo III). Odporúča sa zabezpečiť si takéto overenie ešte pred odovzdaním listiny na preklad prekladateľovi.
6. posudky vyhotovené znalcami v zozname znalcov, ktorý vedie Ministerstvo spravodlivosti SR v elektronickej forme.
B. MINISTERSTVO SPRAVODLIVOSTI SLOVENSKEJ REPUBLIKY​:​​
je príslušné overovať len ostatné listiny vydané justičnými orgánmi, ktoré nie sú uvedené v bodoch A. 1/ až 6/ vyššie (napr. listiny vydané krajskými súdmi, najvyšším súdom).​
Verejné listiny vydané inými orgánmi overujú spravidla príslušné orgány rezortu, do ktorého pôsobnosti patrí orgán, ktorý verejnú listinu vydal (potvrdil). Takto spravidla:
overuje verejné listiny vydané v jeho rezorte (napr. doklady o štátnom občianstve, živnostenské listy, rozhodnutia o osobnom stave a pod.) s výnimkou listín, ktoré overujú obvodné úrady (uvedené v bode 2).
overujú
1. matričné doklady (okrem rozhodnutí o osobnom stave) (napr. rodný, sobášny, úmrtný list );
2. verejné listiny vydané orgánmi samosprávy (napr. potvrdenie o žití, potvrdenie o pobyte – okrem hl. mesta Bratislava (4) a pod.).
3. Ministerstvo školstva Slovenskej republiky
overuje verejné listiny vydané v jeho rezorte, najmä listiny vydané vysokými školami, strednými a základnými školami (napr. diplomy, doklad o vysokoškolskom štúdiu, doklad o vykonaných skúškach, doklad o udelení vedecko-akademickej alebo umelecko-akademickej hodnosti) s výnimkou stredných zdravotníckych škôl.
4. Ministerstvo zdravotníctva Slovenskej republiky
overuje verejné listiny vydané v jeho rezorte (napr. doklad o odbornej kvalifikácii zo Slovenskej zdravotníckej univerzity, maturitné vysvedčenia zo stredných zdravotníckych škôl).
5. Ministerstvo obrany Slovenskej republiky
overuje verejné listiny vydané v rezorte ministerstva obrany (napr. listina o vykonaní vojenskej služby v Armáde SR).
6. Ministerstvo zahraničných vecí Slovenskej republiky
overuje verejné listiny, ktorých overenie nepatrí žiadnemu z orgánov uvedených vyššie (napr. výpisy s registra trestov Generálnej prokuratúry SR, listiny daňových úradov, výpisy z katastra nehnuteľností, certifikáty Št. ústavu pre kontrolu liečiv a pod.).
IV. FORMY VYŠŠIEHO OVERENIA JUSTIČNÝCH VEREJNÝCH LISTÍNA.
Vo vzťahu k štátom, ktoré sú zmluvnou stranou Dohovoru o zrušení požiadavky vyššieho overenia zahraničných verejných listín (ozn.č. 213/2002 Z.z.) a ktoré sú uvedené nižšie, vydá krajský súd alebo ministerstvo spravodlivosti (podľa príslušnosti uvedenej v bode II vyššie) osvedčenie - tzv. apostil.
Apostil sa vydá, ak sa má verejná listina použiť v niektorom z týchto štátov: ​
Albánsko, Andorra, Antigua a Barbuda, Argentína, Arménsko, Austrália, Rakúsko, Azerbajdžan, Bahamy, Bahrajn, Barbados, Belgicko, Belize, Bielorusko, Belgicko, Belize, Bolívia, Bosna a Hercegovina, Botswana, Brazília, Brunei, Bulharsko, Burundi, Kapverdy, Čile, Čína (len zvláštne správne jednotky Hong Kong a Macao), Kolumbia, Kolumbia, Kookove ostrovy, Kostarika, Chorvátsko, Cyprus, Česká republika, Dánsko, Dominika, Dominikánska republika, Ekvádor, Salvador, Estónsko, Svazijsko, Fidži, Fínsko, Francúzsko, Gruzínsko, Nemecko, Grécko, Grenada, Guatemala, Guyana, Honduras, Maďarsko, Island, India, Írsko, Izrael, Taliansko, Japonsko, Kazachstan, Kórea (južná), Kirgizsko, Lotyšsko, Lesotho, Libéria, Lichtenštajnsko, Litva, Luxembursko, Malawi, Malta, Marshallove ostrovy, Maurícius, Mexiko, Monako, Mongolsko, Čierna Hora, Maroko, Namíbia, Holandsko, Nový Zéland, Nikaragua, Niue, Nórsko, Omán, Panama, Paraguaj, Peru, Filipíny, Poľsko, Portugalsko, Moldavsko, Severné Macedónsko, Rumunsko, Ruská federácia, Sv. Kitts a Nevis, Sv. Lucia, Sv. Vincent a Grenadíny, Samoa, San Marino, Sv. Tomáš a Principov ostrov, Srbsko, Seychely, Slovinsko, Juhoafrická republika, Španielsko, Surinam, Švédsko, Švajčiarsko, Tadžikistan, Tonga, Trinidad a Tobago, Tunisko, Turecko, Ukrajina, Veľká Británia, Spojené štáty americké, Uruguay, Uzbekistan, Vanutu, Venezuela (štáty sú uvedené v poradí ako na stránke Haagskej konferencie medzinárodného práva súkromného).
* uvedený je stav aktuálny k 1.8.2019. Aktualizovaný zoznam je dostupný na stránke Haagskej konferencie medzinárodného práva súkromného - TU​​.
1. najprv ju overí krajský súd alebo ministerstvo spravodlivosti (podľa príslušnosti uvedenej v bode II. vyššie);
2. takto overenú písomnosť treba potom predložiť konzulárnemu odboru Ministerstva zahraničných vecí a európskych záležitostí Slovenskej republiky, Pražská 7, 833 36 Bratislava;
3. po overení konzulárnym odborom MZV a EZ SR musí listinu ešte ďalej overiť zastupiteľský úrad (veľvyslanectvo, resp. konzulát) toho štátu, v ktorom sa listina má použiť. Informáciu o príslušnom zastupiteľskom úrade poskytne v prípade potreby konzulárny odbor.
4. Správny poplatok za overenie krajským súdom alebo ministerstvom spravodlivosti je 5 eur za overenie úradného podpisu na listine (za každý podpis) a 5 eur za overenie úradnej pečiatky (za každý odtlačok) (6), t.j. spolu 10 eur, ak listina obsahuje jeden úradný podpis a jednu úradnú pečiatku. Správny poplatok sa hradí v hotovosti do pokladne.
VI. ĎALŠIE INFORMÁCIE​
Overovanie ministerstvom spravodlivosti na tel. čísle:
+421 2 88891 358,
+421 2 88891 258,
+421 2 88891 549,
+421 2 88891 341​,
+421 2 88891 379,
+421 2 88891 425,
v úradných hodinách denne od 9.00 – 12.00 hod.
Informácie o overovaní podávame aj elektronicky na adrese: civil.inter.coop@justice.sk​.
Osvedčovanie verejných listín SR na Konzulárnom odbore MZVa EZ SR, informácie na tel. č. + 421 2 5978 5978, + 421 90607 5978
alebo www.mzv.sk pod heslom „Cestovanie a konzulárne informácie – Overovanie dokladov“
(1) Niektoré dvojstranné medzinárodné zmluvy SR nevyžadujú vyššie overenie justičných verejných listín, ak sa predkladajú súdom alebo aj iným príslušným orgánom druhého zmluvného štátu. Niektoré z týchto zmluvných štátov nemusia vyžadovať vyššie overenie aj u iných druhov písomností, resp. pri ich predkladaní iným orgánom. Existencia takejto zmluvy však nezaručuje, že cudzí orgán nebude vyššie overenie slovenskej verejnej listiny vyžadovať. Preto sa aj v týchto prípadoch odporúča vyššie overenie si zabezpečiť, ak žiadateľ nemá od cudzieho orgánu, ktorému verejnú listinu bude predkladať, jednoznačné vyjadrenie, že vyššie overenie nevyžaduje. Prehľad dvojstranných zmlúv o právnej pomoci ktoré odstraňujú požiadavku vyššieho overenia justičných verejných listín.pdf
(1a) § 62 zákona č. 97/1963 Zb. o medzinárodnom práve súkromnom a procesnom v znení neskorších predpisov (zákon č. 36/2005 Z.z. čl. III, § 42 bod 12)
(2) § 57 ods. 2 Notárskeho poriadku, zák.č. 323/1992 Zb. - vidimácia
(3) § 58 ods. 5 Notárskeho poriadku, zák.č. 323/1992 Zb. - legalizácia
(4) V Bratislave vydáva potvrdenie o pobyte Krajské riaditeľstvo Policajného zboru SR a tento doklad overuje ďalej MV SR.